stanford-oval/wikipedia huggingface dataset:
คณะทรัพยากรธรรมชาติ มหาวิทยาลัยเทคโนโลยีราชมงคลอีสาน
ประวัติ

เมื่อปี พ.ศ. 2530 จังหวัดสกลนครได้ขอเสนอจัดตั้งวิทยาลัยเกษตรกรรม ขึ้นในพื้นที่ตำบลแร่ อำเภอพังโคน จังหวัดสกลนคร ต่อกระทรวงศึกษาธิการในการพิจารณาของกระทรวงฯ เป็นว่ายังไม่สมควรจัดตั้งวิทยาลัยเกษตรกรรมในจังหวัดสกลนครตามที่ขอ จึงให้ชะลอการจัดตั้งไว้ก่อน
หลักจากนั้น เมื่อวันที่ 20 มกราคม พ.ศ. 2532 กระทรวงศึกษาธิการ ได้มอบนโยบายและโครงการดังกล่าวให้ สถาบันเทคโนโลยีราชมงคล และสถาบันฯ ได้พิจารณาความเป็นไปได้ในการจัดตั้งเป็น สถาบันวิจัยและฝึกอบรมการเกษตรสกลนคร และได้ทำการศึกษาข้อมูลและวิเคราะห์ความเป็นไปได้ในทางด้านต่าง ๆ แล้วมีความเห็นชอบว่า สถานที่ดังกล่าวมีความเหมาะสมแก่การทดลองวิจัยทางการเกษตร หากจัดตั้งสถาบันวิจัยและฝึกอบรมการเกษตรสกลนครขึ้น สามารถอำนวยความสะดวกแก่การประกอบอาชีพของราษฎรอย่างยิ่ง และยังส่งผลต่อการศึกษาสาขาวิชาเกษตรกรรมของนักศึกษาโดยตรงอีก
เมื่อวันที่ 15 สิงหาคม พ.ศ. 2532 กระทรวงมหาดไทยได้อนุมัติให้ใช้ที่ดินทำเลเลี้ยงสัตว์ข้างต้นเป็นสถานที่ตั้งและโครงการได้รับความเห็นชอบจากคณะกรรมการศึกษาแห่งชาติ สำนักงานคณะกรรมการพัฒนาการเศรษฐกิจและสังคมแห่งชาติ สำนักงาน ก.พ. สำนักงบประมาณ และคณะรัฐมนตรี ในการประชุมศึกษา โดยมีมติเห็นชอบด้วยกับโครงการจัดตั้งสถาบันวิจัยและฝึกอบรมการเกษตรสกลนคร และอนุมัติให้บรรจุโครงการ ฯ เข้าไว้ในแผนพัฒนาเศรษฐกิจและสังคมแห่งชาติ ฉบับที่ 6 กระทรวงศึกษาธิการได้ประกาศจัดตั้งสถาบันวิจัยและฝึกอบรมการเกษตรสกลนคร ในสังกัดสถาบันเทคโนโลยีราชมงคล
ต่อมาเมื่อปี พ.ศ. 2558 มีประกาศใช้ พระราชบัญญัติ มหาวิทยาลัยเทคโนโลยีราชมงคล พ.ศ. 2548 จึงเปลี่ยนชื่อจาก สถาบันวิจัยและฝึกอบรมการเกษตรสกลนคร เป็น คณะทรัพยากรธรรมชาติ มาจนถึงปัจจุบัน
หลักสูตรที่เปิดสอน

| หลักสูตรที่เปิดสอนในคณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร> หลักสูตรประกาศนียบัตรวิชาชีพชั้นสูง (ปวส.) | หลักสูตรที่เปิดสอนในคณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร> หลักสูตรปริญญาตรี | หลักสูตรที่เปิดสอนในคณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร> หลักสูตรปริญญาตรี | หลักสูตรที่เปิดสอนในคณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน วิทยาเขตสกลนคร> หลักสูตรปริญญาตรี |
| --- | --- | --- | --- |
| หลักสูตร 2  ปี สาขาวิชาเกษตรศาสตร์ โปรแกรมวิชาสัตวศาสตร์  โปรแกรมวิชาพืชศาสตร์  โปรแกรมวิชาประมง | หลักสูตร 4  ปี สาขาวิชาเกษตรศาสตร์  ( วิทยาศาสตรบัณฑิต : วท.บ.) โปรแกรมวิชาสัตวศาสตร์  โปรแกรมวิชาพืชศาสตร์  โปรแกรมวิชาประมง  สาขาวิชาวิทยาศาสตร์และเทคโนโลยีอาหาร  ( วิทยาศาสตรบัณฑิต : วท.บ.) โปรแกรมวิชาวิทยาสาสตร์และเทศโนโลยีอาหาร  สาขาวิชาผลิตภัณฑ์ธรรมชาติและสุขภาพความงาม ( วิทยาศาสตรบัณฑิต  : วท.บ.) โปรแกรมวิชาผลิตภัณฑ์ธรรมชาติและสุขภาพความงาม  สาขาวิชาการแพทย์แผนไทย ( การแพทย์แผนไทยบัณฑิต  : พท.บ.) โปรแกรมวิชาแพทย์แผนไทย  สาขาวิชาการบริบาลผู้สูงอายุ ( วิทยาศาสตรบัณฑิต  : วท.บ.) โปรแกรมวิชาการบริบาลผู้สูงอายุ  สาขาวิชาเทคนิคการสัตวแพทย์ ( วิทยาศาสตรบัณฑิต  : วท.บ.) โปรแกรมวิชาเทคนิคการสัตวแพทย์ | หลักสูตร 3 ปี ( เทียบโอนรายวิชา ) รับผู้สำเร็จประกาศนียบัตรวิชาชีพชั้นสูง สาขาวิชาเกษตรศาสตร์  ( วิทยาศาสตรบัณฑิต : วท.บ.) โปรแกรมวิชาสัตวศาสตร์  โปรแกรมวิชาพืชศาสตร์  โปรแกรมวิชาประมง  สาขาวิชาวิทยาศาสตร์และเทคโนโลยีอาหาร  ( วิทยาศาสตรบัณฑิต : วท.บ.) โปรแกรมวิชาวิทยาสาสตร์และเทศโนโลยีอาหาร  สาขาวิชาเทคนิคการสัตวแพทย์ ( วิทยาศาสตรบัณฑิต  : วท.บ.) โปรแกรมวิชาเทคนิคการสัตวแพทย์ | หลักสูตร 2 ปี สาขาวิชาเกษตรศาสตร์  ( วิทยาศาสตรบัณฑิต : วท.บ.) โปรแกรมวิชาสัตวศาสตร์  โปรแกรมวิชาพืชศาสตร์  โปรแกรมวิชาประมง  สาขาวิชาวิทยาศาสตร์และเทคโนโลยีอาหาร  ( วิทยาศาสตรบัณฑิต : วท.บ.) โปรแกรมวิชาวิทยาสาสตร์และเทศโนโลยีอาหาร  สาขาวิชาเทคนิคการสัตวแพทย์ ( วิทยาศาสตรบัณฑิต  : วท.บ.) โปรแกรมวิชาเทคนิคการสัตวแพทย์ |
พยงค์ ขุนเณร

| ข้อมูลส่วนตัว |
| --- | --- | --- | --- |
ชื่อเต็ม:  พยงค์ ขุนเณร
วันเกิด:   (1967-04-21) 21 เมษายน ค.ศ. 1967 (57 ปี)
สถานที่เกิด:  ประเทศไทย
ข้อมูลสโมสร
สโมสรปัจจุบัน:  ตราด (หัวหน้าผู้ฝึกสอน)
จัดการทีม
ปี:  ทีม
2005–2006:  ไทย ยู-20
2007:  ไทย ยู-17
2011:  บีอีซี เทโรศาสน
2012:  ศรีสะเกษ
2013:  สุพรรณบุรี
2014:  สงขลา ยูไนเต็ด
2015:  พีทีที ระยอง
2015:  ไทย ยู-17
2016:  เชียงใหม่
2016–2017:  นครปฐม ยูไนเต็ด
2018–2021:  ตราด
2022:  นนทบุรี ยูไนเต็ด
2022:  กาญจนบุรี ซิตี้
2025–:  ตราด
พยงค์ ขุนเณร  เกิดเมื่อวันที่ 21 เมษายน พ.ศ. 2510 เป็นผู้ฝึกสอนกีฬาฟุตบอลชาวไทย ปัจจุบันเป็นหัวหน้าผู้ฝึกสอนให้กับตราด เอฟซี ในไทยลีก 2
เกียรติประวัติ

ทีมชาติไทย รุ่นอายุไม่เกิน 16/17 ปี
ฟุตบอลอาเซียนชิงแชมป์เยาวชนอายุไม่เกิน 17 ปี ชนะเลิศ: 2007
ฟุตบอลอาเซียนชิงแชมป์เยาวชนอายุไม่เกิน 16 ปี ชนะเลิศ: 2015
แอนโทนี บลิงเคน

| แอนโทนี บลิงเคน |
| --- | --- |
Anthony Blinken


รัฐมนตรีว่าการกระทรวงการต่างประเทศสหรัฐ
ดำรงตำแหน่ง 26 มกราคม 2021 – 20 มกราคม 2025
ประธานาธิบดี: โจ ไบเดิน
ก่อนหน้า: ไมก์ พอมเพโอ
ถัดไป: มาร์โก รูบิโอ
รัฐมนตรีช่วยว่าการกระทรวงการต่างประเทศ
ดำรงตำแหน่ง 9 มกราคม 2015 – 20 มกราคม 2017
ประธานาธิบดี: บารัค โอบามา
รมว.: จอห์น เคร์รี
ก่อนหน้า: วิลเลียม เจ. เบินส์
ถัดไป: จอห์น ซุลลิแวน
 
ข้อมูลส่วนบุคคล
เกิด:  (1962-04-16) 16 เมษายน ค.ศ. 1962 (62 ปี) รัฐนิวยอร์ก สหรัฐ
พรรคการเมือง: เดโมแครต
คู่สมรส: Evan Ryan (สมรส 2002)
บุตร: 2

แอนโทนี จอห์น บลิงเคน (อังกฤษ: Antony John Blinken) เป็นนักการทูตและเจ้าหน้าที่รัฐบาลชาวอเมริกัน อดีตรัฐมนตรีว่าการกระทรวงการต่างประเทศคนที่ 71 ระหว่าง ค.ศ. 2022 – 2025 เขาเคยเป็นรองที่ปรึกษาความมั่นคงแห่งชาติระหว่างปี 2013 ถึง 2015 และเป็นรัฐมนตรีช่วยว่าการกระทรวงการต่างประเทศระหว่างปี 2015 ถึง 2017 ภายใต้ประธานาธิบดีบารัค โอบามา
ในสมัยรัฐบาลคลินตัน บลิงเคนมีตำแหน่งในกระทรวงการต่างประเทศและสภาความมั่นคงแห่งชาติระหว่างปี 1994 ถึง 2001 บลิงเคนเป็นผู้สนับสนุนการบุกครองอิรักในปี 2003 ขณะมีตำแหน่งในคณะกรรมาธิการความสัมพันธ์ต่างประเทศของวุฒิสภาสหรัฐระหว่างปี 2002 ถึง 2008 ต่อมาเขาได้รับตำแหน่งรองผู้ช่วยของประธานาธิบดี และที่ปรึกษาความมั่นคงประจำรองประธานาธิบดีระหว่างปี 2009 ถึง 2013
ความสัมพันธ์ระหว่างประเทศ

ในปี พ.ศ. 2555 (ค.ศ. 2012) ปีเดียว ณ ปาแลเดนาซียง (Palace of Nations) กรุงเจนีวา ประเทศสมาพันธรัฐสวิส ได้มีการจัดการประชุมระหว่างรัฐบาลมากกว่า 1 หมื่นครั้ง กรุงเจนีว่าเป็นที่ว่าการขององค์การระหว่างประเทศต่าง ๆ มากที่สุดในโลก
ความสัมพันธ์ระหว่างประเทศ (อังกฤษ: international relations, international studies, international affairs) คือ การศึกษาทางวิทยาศาสตร์เกี่ยวกับปฏิสัมพันธ์ระหว่างรัฐเอกราชต่าง ๆ ในด้านต่าง ๆ อาทิ การเมือง เศรษฐกิจ การทหาร ซึ่งส่งผลถึงความร่วมมือ หรือ ความขัดแย้งระหว่างรัฐเอกราช  ความสัมพันธ์ระหว่างประเทศเป็นแขนงหนึ่งของวิชารัฐศาสตร์
ในความหมายที่กว้างกว่านั้น ความสัมพันธ์ระหว่างประเทศ ศึกษาถึงกิจกรรมทั้งหมดที่เกิดขึ้นระหว่างรัฐ อาทิ สงคราม การทูต การค้า และ นโยบายการต่างประเทศ นอกจากนี้ยังศึกษาเกี่ยวกับผู้ทำกิจกรรมระหว่างประเทศ (international actor) อื่น ๆ อาทิ องค์กรระหว่างรัฐบาล (intergovernmental organization: IGO) องค์กระหว่างประเทศที่ไม่ใช่รัฐบาล (international nongovernmental organization: INGO) องค์การระหว่างประเทศ (international organization) และ องค์กรข้ามชาติ (multinational corporation: MNCs)
โดยทั่วไปความสัมพันธ์ระหว่างประเทศจะถูกจัดประเภทเป็นสาขาวิชาย่อยที่สำคัญของ รัฐศาสตร์ ควบคู่ไปกับ การเมืองเปรียบเทียบ ระเบียบวิธีทางการเมือง ทฤษฎีทางการเมือง และ การบริหารรัฐกิจ. มักดึงเนื้อหาจากสาขาอื่นๆ มาใช้เป็นจำนวนมาก เช่น มานุษยวิทยา เศรษฐศาสตร์ ภูมิศาสตร์ ประวัติศาสตร์, กฎหมาย, ปรัชญา, และ สังคมวิทยา. มี สำนักคิด หลายสำนักภายใน IR ซึ่งสำนักที่โดดเด่นที่สุดคือ สัจนิยม, เสรีนิยม และ คอนสตรัคติวิสต์
แม้ว่าการเมืองระหว่างประเทศจะได้รับการวิเคราะห์มาตั้งแต่สมัยโบราณ แต่การเมืองระหว่างประเทศก็ไม่ได้กลายเป็นสาขาที่แยกจากกันจนกระทั่งปี พ.ศ. 2462 เมื่อ มหาวิทยาลัย Aberystwyth ในสหราชอาณาจักร ได้เปิดสอนสาขาวิชานี้ในฐานะสาขาวิชาเอกระดับปริญญาตรีเป็นครั้งแรก สงครามโลกครั้งที่ 2 และผลที่ตามมาก่อให้เกิดความสนใจและการศึกษาเกี่ยวกับความสัมพันธ์ระหว่างประเทศมากขึ้น โดยเฉพาะอย่างยิ่งในอเมริกาเหนือ และยุโรปตะวันตก ซึ่งได้รับการกำหนดรูปร่างอย่างมากโดยความกังวลด้านภูมิศาสตร์ยุทธศาสตร์ ของสงครามเย็น การล่มสลายของสหภาพโซเวียตและการผงาดขึ้นของโลกาภิวัตน์ที่ตามมาในช่วงปลายศตวรรษที่ 20 ได้เป็นลางบอกเหตุของทฤษฎีและการประเมินใหม่ของระบบระหว่างประเทศที่เปลี่ยนแปลงอย่างรวดเร็ว
2 มีนาคม

วันที่ 2 มีนาคม เป็นวันที่ 61 ของปี (วันที่ 62 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 304 วันในปีนั้น
เหตุการณ์

พ.ศ. 2443 (ค.ศ. 1900) - มีการแข่งขันฟุตบอลระหว่างทีมศึกษาธิการ กับทีมบางกอก ที่ทุ่งพระเมรุ ผลการแข่งขันเสมอกันไป 2–2 โดยนับเป็นการแข่งขันฟุตบอลอย่างเป็นทางการครั้งแรกในประเทศไทย
พ.ศ. 2451 (ค.ศ. 1908) - สโมสรฟุตบอลเดปอติโบลาคอรุนญ่า ก่อตั้งขึ้นเป็นครั้งแรก
พ.ศ. 2477 (ค.ศ. 1935) - พระบาทสมเด็จพระปกเกล้าเจ้าอยู่หัว ทรงสละราชสมบัติ รวมเวลาในการครองราชย์ได้ 9 ปี ขณะมีพระชนมายุได้ 41 พรรษา และเสด็จไปประทับที่กรุงลอนดอน พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ขณะทรงดำรงพระราชอิสริยยศพระวรวงศ์เธอ พระองค์เจ้าอานันทมหิดลเสด็จขึ้นครองราชย์ขณะมีพระชนมายุ 9 พรรษา
พ.ศ. 2486 (ค.ศ. 1943) - เริ่มยุทธนาวีแห่งทะเลบิสมาร์ก ญี่ปุ่นพบความเสียหายอย่างมากในยุทธนาวีครั้งนั้น
พ.ศ. 2489 (ค.ศ. 1946) - โฮจิมินห์ดำรงตำแหน่งประธานาธิบดีของเวียดนามเหนือ
พ.ศ. 2500 (ค.ศ. 1957) - นิสิต นักศึกษา และประชาชน ร่วมเดินขบวนประท้วงการเลือกตั้งสกปรก 26 กุมภาพันธ์ พ.ศ. 2500 ไปยังหน้าทำเนียบรัฐบาล โดยมีจอมพลสฤษดิ์ ธนะรัชต์ ร่วมด้วย
พ.ศ. 2512 (ค.ศ. 1969) - เครื่องบินคองคอร์ด เครื่องบินโดยสารที่มีความเร็วเหนือเสียง ขึ้นบินทดสอบครั้งแรกที่เมืองตูลุส ฝรั่งเศส
พ.ศ. 2534 (ค.ศ. 1991) - เกิดเหตุคลังสารเคมีระเบิดที่ท่าเรือคลองเตย เขตคลองเตย ทำให้มีผู้เสียชีวิตและบาดเจ็บจำนวนมาก
พ.ศ. 2541 (ค.ศ. 1998) - ยานกาลิเลโอค้นพบน้ำในสถานะของเหลวบนยูโรปา ดาวบริวารของดาวพฤหัสบดี
พ.ศ. 2547 (ค.ศ. 2004) - สงครามอิรัก: รายงานฉบับหนึ่ง จากทีมตรวจสอบอาวุธของสหประชาชาติ ยืนยันว่าไม่พบอาวุธที่มีอำนาจการทำลายล้างสูง ขณะที่เชื่อกันทั่วไปว่าอิรักมีอาวุธดังกล่าว ก่อนการรุกรานของสหรัฐ
วันเกิด

พ.ศ. 2001 (ค.ศ. 1459) - สมเด็จพระสันตะปาปาเอเดรียนที่ 6 (สิ้นพระชนม์ พ.ศ. 2066)
พ.ศ. 2440 (ค.ศ. 1897) - สมเด็จพระสังฆราชเจ้า กรมหลวงชินวราลงกรณ (สิ้นพระชนม์ 27 สิงหาคม พ.ศ. 2531)
พ.ศ. 2456 (ค.ศ. 1913) - เกออร์กี ฟลิโอรอฟ นักฟิสิกส์ชาวรัสเซีย (ถึงแก่กรรม 19 พฤศจิกายน พ.ศ. 2533)
พ.ศ. 2462 (ค.ศ. 1919) - เจนนิเฟอร์ โจนส์ นักแสดงชาวอเมริกัน (ถึงแก่กรรม 17 ธันวาคม พ.ศ. 2552)
พ.ศ. 2474 (ค.ศ. 1931) - มิคาอิล กอร์บาชอฟ ประธานาธิบดีสหภาพโซเวียต (เสียชีวิต 30 สิงหาคม พ.ศ. 2565)
พ.ศ. 2477 (ค.ศ. 1934) - สายสุรี จุติกุล ข้าราชการและรัฐมนตรี
พ.ศ. 2480 (ค.ศ. 1937) - อับดุลอะซีซ บูเตฟลีกา นักการเมืองแอลจีเรีย (เสียชีวิต 17 กันยายน พ.ศ. 2564)
พ.ศ. 2485 (ค.ศ. 1942) - ลู รีด นักร้อง และนักแต่งเพลงชาวอเมริกัน (ถึงแก่กรรม 27 ตุลาคม พ.ศ. 2556)
พ.ศ. 2490 (ค.ศ. 1947) - แฮร์รี เรดแนปป์ อดีตนักฟุตบอลชาวอังกฤษ
พ.ศ. 2493 (ค.ศ. 1950) - แคเรน คาร์เพนเทอร์ นักร้องชาวอเมริกัน (ถึงแก่กรรม 4 กุมภาพันธ์ พ.ศ. 2526)
พ.ศ. 2498 (ค.ศ. 1955) - โชโก อะซะฮะระ อดีตผู้นำลัทธิโอมชินริเกียวและอาชญากร (ถึงแก่กรรม 6 กรกฎาคม พ.ศ. 2561)
พ.ศ. 2505 (ค.ศ. 1962) - จอน บอน โจวี นักร้อง นักแต่งเพลง นักแสดงชาวอเมริกัน
พ.ศ. 2506 (ค.ศ. 1963) - แอนโทนี แอลบานีส นายกรัฐมนตรีออสเตรเลียคนที่ 31
พ.ศ. 2510 (ค.ศ. 1967) - ไอศูรย์ วาทยานนท์ นักร้อง นักแสดงชาวไทย
พ.ศ. 2509 (ค.ศ. 1966) - ดร. อนุสรณ์ ธรรมใจ นักวิชาการ นักบริหาร นักเขียน นักสื่อสารมวลชน นักกิจกรรมทางสังคมและนักเคลื่อนไหวเพื่อประชาธิปไตยและสิทธิมนุษยชน
พ.ศ. 2511 (ค.ศ. 1968) - แดเนียล เคร็ก นักแสดงชายชาวอังกฤษ
พ.ศ. 2512 (ค.ศ. 1969) - อานนท์ หมื่นนา นักร้องลูกทุ่งชาวไทย (เสียชีวิต 10 สิงหาคม พ.ศ. 2556)
พ.ศ. 2514 (ค.ศ. 1971) - โค ฮย็อน-จ็อง นักแสดงหญิงชาวเกาหลีใต้
พ.ศ. 2516 (ค.ศ. 1973) - เทรเวอร์ ซินแคลร์ อดีตนักฟุตบอลอาชีพชาวอังกฤษ
พ.ศ. 2520 (ค.ศ. 1977) - ศิริมงคล สิงห์มนัสศักดิ์ นักมวยสากลชาวไทย
พ.ศ. 2521 (ค.ศ. 1978) - มาร์ติน จอร์เกนเซน ชาวเดนมาร์ก
พ.ศ. 2524 (ค.ศ. 1981) -
เจษฎา ลัดดาชยาพร นักร้องและนักดนตรีชาวไทย
แลนซ์ เคด นักมวยปล้ำอาชีพชาวอเมริกัน (ถึงแก่กรรม 13 สิงหาคม พ.ศ. 2553)
พ.ศ. 2529 (ค.ศ. 1986) - เจษฎากร เหมแดง นักฟุตบอลอาชีพชาวไทย
พ.ศ. 2531 (ค.ศ. 1988) -
ทาเนีย เรย์โมนด์ นักแสดงชาวอเมริกัน
โยอัน ตาวารึช นักฟุตบอลชาวโปรตุเกส
วีโต มันโนเน นักฟุตบอลชาวอิตาลี
พ.ศ. 2532 (ค.ศ. 1989) -
นาตาลี แอมานุแอล นักแสดงขาวอังกฤษ
พัชรีย์ ดีเสมอ นักวอลเลย์บอลหญิงชาวไทย
พ.ศ. 2533 (ค.ศ. 1990) -
ลีฮงกิ นักร้องเกาหลี
สุพจน์ จดจำ นักฟุตบอลอาชีพชาวไทย
พ.ศ. 2534 (ค.ศ. 1991) - เดนนิส บูเชนิ่ง นักฟุตบอลลูกครึ่งเยอรมัน-ไทย
พ.ศ. 2535 (ค.ศ. 1992) -
ณัฐชยา มั่งนิมิตร นักแสดงหญิงชาวไทย
มารี เออเจนี เลอเลย์ นักร้องหญิงชาวไทย
อนงค์พร พรหมรัด นักกีฬาวอลเลย์บอลหญิงชาวไทย
พ.ศ. 2537 (ค.ศ. 1994) - อัน ชัง-ริม ยูโดชาวเกาหลีใต้
พ.ศ. 2539 (ค.ศ. 1996) -
คิม ย็อง-แด นักแสดงชาวเกาหลีใต้
จิน หลงกั๋ว นักร้องชาวจีน
พ.ศ. 2541 (ค.ศ. 1998) - คารีสา สปริงเก็ตต์ นักแสดงและนางแบบชาวไทย
พ.ศ. 2542 (ค.ศ. 1999) -
อิญญากิ เปญญา นักฟุตบอลชาวสเปน
สุพรรณิการ์ จำเริญชัย นักแสดงและนางงามชาวไทย
พ.ศ. 2545 (ค.ศ. 2002) - ศศิร์ธา กุลวัฒนพันธ์ นักร้องหญิงวัยรุ่นชาวไทยค่ายกามิกาเซ่
พ.ศ. 2559 (ค.ศ. 2016) - เจ้าชายออสการ์ ดยุกแห่งสกอเน
วันถึงแก่กรรม

พ.ศ. 2525 (ค.ศ. 1982) - ฟิลิป เค. ดิก นักเขียนนิยายวิทยาศาสตร์ชาวอเมริกัน (เกิด 16 ธันวาคม พ.ศ. 2471)
พ.ศ. 2554 (ค.ศ. 2011) - ถ้วน หลีกภัย มารดา ชวน หลีกภัย นักการเมืองชาวไทย (เกิด พ.ศ. 2458)
พ.ศ. 2561 (ค.ศ. 2018) - บิลลี เฮอร์ริงตัน นายแบบภาพยนตร์เกย์ชาวอเมริกันที่ได้กลายเป็นมีมในโลกอินเทอร์เน็ต (เกิด 14 กรกฎาคม พ.ศ. 2512)
วันสำคัญและวันหยุดเทศกาล

วันมาตรฐานฝีมือแรงงานแห่งชาติในประเทศไทย
วันเอกราชในประเทศโมร็อกโก (พ.ศ. 2499)
วันโรงเรียนอยุธยาวิทยาลัย
แหล่งข้อมูลอื่น

BBC: On This Day (อังกฤษ)
NY Times: On This Day (อังกฤษ)
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
การปฏิวัติวิทยาศาสตร์

การปฏิวัติวิทยาศาสตร์เป็นการกำเนิดของวิทยาศาสตร์สมัยใหม่ระหว่างสมัยใหม่ตอนต้น เมื่อพัฒนาการในวิชาคณิตศาสตร์ ฟิสิกส์ ดาราศาสตร์ ชีววิทยา (รวมกายวิภาคศาสตร์มนุษย์) และเคมีเปลี่ยนมุมมองของสังคมและธรรมชาติ การปฏิวัติวิทยาศาสตร์เริ่มต้นในทวีปยุโรปในช่วงปลายสมัยฟื้นฟูศิลปวิทยาและต่อเนื่องตลอดปลายคริสต์ศตวรรษที่ 18 มีอิทธิพลต่อขบวนการสังคมปัญญาชื่อ ยุคเรืองปัญญา แม้วันที่ยังพิพาทอยู่ แต่มักอ้างการตีพิมพ์ ว่าด้วยการปฏิวัติทรงกลมสวรรค์ (De revolutionibus orbium coelestium, On the Revolutions of the Heavenly Spheres) ของนิโคลัส โคเปอร์นิคัสเป็นจุดเริ่มต้นของการปฏิวัติวิทยาศาสตร์ และการสิ้นสุดถือว่าเป็น "การสังเคราะห์ใหญ่" ของปรินซิเปีย ใน ค.ศ. 1687 ของนิวตัน
ไอคอนสยาม

ระวังสับสนกับ ดิไอคอนกรุ๊ป
| --- | --- |

ไอคอนสยามและอาคารชุดที่พักอาศัยแมกโนเลียส์ ริเวอร์ไซด์
th
ที่ตั้ง: 168, 259, 289, 299 ถนนเจริญนคร แขวงคลองต้นไทร เขตคลองสาน กรุงเทพมหานคร
พิกัด: 13°43′36″N 100°30′38″E﻿ / ﻿13.726690°N 100.510498°E﻿ / 13.726690; 100.510498
เปิดให้บริการ: 9 พฤศจิกายน พ.ศ. 2561; 6 ปีก่อน (2561-11-09) (ไอคอนสยาม)  11 มกราคม พ.ศ. 2566; 2 ปีก่อน (2566-01-11) (ไอซีเอส)
ผู้บริหารงาน: บริษัท ไอคอนสยาม จำกัด และ บริษัท ไอซีเอส จำกัด โดย บริษัท สยามพิวรรธน์ จำกัด  เครือเจริญโภคภัณฑ์  แมกโนเลีย ควอลิตี้ ดีเวล็อปเม้นต์ คอร์ปอเรชั่น 
สถาปนิก: เออร์เบิ้น อาร์คิเต็คส์
จำนวนชั้น: 10 ชั้น (รวมชั้นใต้ดิน 2 ชั้น)
ที่จอดรถ: 5,000 คัน
ขนส่งมวลชน:  สถานีเจริญนคร  รถโดยสารประจำทาง  3(2-37), 6(4-1), 84(4-46), 89(4-47), 105(4-18), 111(4-20), 120(4-21), 149(4-53), 4-35,รถสี่ล้อเล็ก   ซิตี้ไลน์  ท่าเรือไอคอนสยาม 2  ธงแดง ธงส้ม ประจำทาง ท่าเรือไอคอนสยาม 1
เว็บไซต์: www.iconsiam.com
ไอคอนสยาม (ชื่อเดิม: บางกอก เจ้าพระยา ริเวอร์ฟร้อนท์ ไอ-ซิตี้) เป็นโครงการพัฒนาพื้นที่เชิงพาณิชยกรรมแบบผสมบนพื้นที่ 50 ไร่ริมแม่น้ำเจ้าพระยา บริเวณซอยเจริญนคร 5 ถนนเจริญนคร และ 5 ไร่บริเวณฝั่งตรงข้ามใกล้ปากซอยเจริญนคร 4 ในพื้นที่แขวงคลองต้นไทร เขตคลองสาน กรุงเทพมหานคร เกิดจากการร่วมทุนกันระหว่าง สยามพิวรรธน์ เครือเจริญโภคภัณฑ์ และ แมกโนเลีย ควอลิตี้ ดิเวล็อปเม้นต์ คอร์ปอเรชั่น มีพิธีเปิดโครงการในวันที่ 9 พฤศจิกายน พ.ศ. 2561
โครงการไอคอนสยามประกอบด้วย
อาคารศูนย์การค้าขนาดใหญ่ริมแม่น้ำเจ้าพระยาจำนวน 2 อาคารเชื่อมต่อกัน ซึ่งมีพื้นที่รวมมากเป็นอันดับที่ 2 ของประเทศไทย รองจากเซ็นทรัลเวิลด์ และมีพื้นที่ขายรวมกันมากเป็นอันดับที่ 2 ของประเทศไทย รองจากเซ็นทรัล เวสต์เกต
อาคารชุดเพื่อการพักอาศัย 2 อาคาร ซึ่งหนึ่งในนั้นเป็นอาคารที่สูงที่สุดในประเทศไทย
อาคารศูนย์การค้าขนาดกลางที่เชื่อมต่อกับอาคารโรงแรม
โดยพื้นที่ทั้งหมดเชื่อมต่อกันด้วยถนนภายในโครงการและสถานีเจริญนคร ของรถไฟฟ้าสายสีทอง
ประวัติ > ที่มาโครงการ

ไอคอนสยามเกิดจากการร่วมทุนกันของสยามพิวรรธน์, เครือเจริญโภคภัณฑ์ และ แมกโนเลีย ควอลิตี้ ดิเวล็อปเม้นต์ คอร์ปอเรชั่น (MQDC ในกลุ่มกิจการ DTGO) มีสัดส่วนการถือหุ้นอยู่ที่ 51:24.5:24.5 ตามลำดับ
ไอคอนสยามตั้งอยู่ในพื้นที่เดิมของโรงสีสิบเก้า และตลาดศิรินทร์ ซึ่งต่อมาเป็นกรรมสิทธิ์ของ บริษัท สยามอรุณ ดีเวลลอปเม้นท์ จำกัด ในเครือศรีกรุงวัฒนา โดยพื้นที่โครงการตั้งอยู่ระหว่างโรงแรมเพนนินซูล่า กับโรงแรมมิลเลนเนียม ฮิลตัน กรุงเทพ นอกจากนี้ยังอยู่ตรงข้ามกับโรงแรมรอยัลออร์คิดเชอราตัน กรุงเทพ, โรงแรมแมนดาริน โอเรียนเต็ล กรุงเทพ และอาคารโทรคมนาคมแห่งชาติ สาขาบางรัก
ไอคอนสยามเริ่มก่อสร้างเมื่อเดือนมีนาคม พ.ศ. 2557 มีมูลค่าการลงทุนเมื่อเริ่มโครงการ 35,000 ล้านบาท ต่อมาเพิ่มเป็น 50,000 ล้านบาท และ 54,000 ล้านบาท ตามลำดับ ซึ่งถือว่าเป็นโครงการที่ใช้เงินลงทุนสูงที่สุดในประเทศไทยในขณะนั้น โดยครึ่งหนึ่งเป็นเงินลงทุนของบริษัทพันธมิตรทั้ง 3 บริษัท ส่วนอีกครึ่งหนึ่งเป็นสินเชื่อที่ธนาคารกรุงศรีอยุธยา ธนาคารกสิกรไทย และธนาคารธนชาต ร่วมเป็นผู้สนับสนุน ซึ่งผู้ร่วมทุนทั้ง 3 บริษัทได้วางแผนในการเชื่อมโยงโครงการเข้ากับโรงแรม ศูนย์การค้า และสถานที่ท่องเที่ยวอื่น ๆ ริมแม่น้ำเจ้าพระยา โดยความร่วมมือกับหน่วยงานทั้งภาครัฐ เอกชน และชุมชนริมแม่น้ำเจ้าพระยา
ประวัติ > พิธีเปิด

ไอคอนสยามจัดพิธีเปิดอย่างเป็นทางการในวันที่ 9 พฤศจิกายน พ.ศ. 2561 ในชื่อ "มหาปรากฏการณ์งานเปิดเมืองไอคอนสยาม" โดยในช่วงเช้า สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงประกอบพิธีเปิดโครงการอย่างเป็นทางการด้วยพระองค์เอง และในช่วงค่ำได้มีการจัดการแสดงในชุด "โรจนนิรันดร" ที่เป็นการผสมผสานระหว่างนาฏศิลป์ไทยแขนงต่าง ๆ และกายกรรมผาดโผน รวมถึงมีการเปิดตัว "เรือสำเภาศรีมหาสมุทร" ซึ่งเป็นพิพิธภัณฑ์ลอยน้ำแห่งแรกของประเทศไทย ตลอดจนมีการแสดงแปรขบวนของโดรนจากอินเทล จำนวน 1,400 ลำ และการแสดงคอนเสิร์ตของ อลิเชีย คีส์ รวมถึงการแสดงแสง สี เสียง ไปยังอาคารชุดเพื่อการพักอาศัยทั้ง 2 อาคารในโครงการด้วย
ในวันที่ 9 พฤศจิกายน มีผู้เข้าร่วมพิธีเปิดจำนวนประมาณ 150,000 คน และในวันที่ 10 พฤศจิกายน ซึ่งเปิดให้ประชาชนทั่วไปเข้าใช้บริการเป็นวันแรก มีจำนวนประชาชนเข้าใช้บริการประมาณ 200,000 คน นอกจากนี้ในวันเดียวกัน ยังมีมินิคอนเสิร์ตของศิลปินจากซีรีส์ รักใสใส หัวใจสี่ดวง ฉบับประเทศจีน
ประวัติ > ช่วงปีแรก

ในช่วงครึ่งปีแรกหลังการเปิดไอคอนสยาม ได้มีการเปิดร้านค้าอีก 20-25 แบรนด์ อาทิ ร้านกาแฟ ร้านอาหาร รวมถึงบริการต่าง ๆ อย่าง ไอคอน บาย ฟิตเนสเฟิร์ส สถานที่ออกกำลังกายสาขาที่ใหญ่ที่สุดในเอเชีย และ ทรู ไอคอน ฮอลล์ ศูนย์ประชุมมาตรฐานระดับโลกซึ่งร่วมทุนกับทรู คอร์ปอเรชั่น
จากสถิติหลังการเปิด 1 ปี (ข้อมูลปี พ.ศ. 2562) ไอคอนสยามมีผู้เข้ามาใช้บริการในวันปกติเฉลี่ย 80,000-120,000 คนต่อวัน ส่วนในวันเทศกาล เช่น วันสิ้นปี วันขึ้นปีใหม่ วันลอยกระทง วันสงกรานต์ มีจำนวนผู้เข้ามาใช้บริการเฉลี่ย 200,000-350,000 คนต่อวัน และมีสัดส่วนนักท่องเที่ยวต่างชาติอยู่ 35% โดยมีกลุ่มหลัก ๆ คือชาวจีน เกาหลี ไต้หวัน อินเดีย และกลุ่มประเทศซีแอลเอ็มวี (กัมพูชา ลาว พม่า และเวียดนาม) ทำให้มียอดใช้จ่ายของนักท่องเที่ยวประมาณ 10,000-15,000 บาท ซึ่งสูงกว่าศูนย์การค้าทั่วไปในประเทศไทย
การจัดสรรพื้นที่

โครงการไอคอนสยามมีการออกแบบโดยใช้แนวคิด "เมืองแห่งความรุ่งโรจน์อันเป็นนิรันดร์" (The Icon of Eternal Prosperity) มีพื้นที่โครงการรวมทั้งหมด 750,000 ตารางเมตร นับเป็นศูนย์การค้าที่ใหญ่เป็นอันดับที่ 2 ของประเทศไทย รองจากเซ็นทรัลเวิลด์ ตัวอาคารหลักออกแบบโดยบริษัท เออร์เบิ้น อาร์คิเต็คส์ จำกัด และมีบริษัทสถาปนิก ฟอสเตอร์ + พาร์ตเนอร์ส จากประเทศอังกฤษ เป็นที่ปรึกษาโครงการ ซึ่งได้แรงบันดาลใจจากสถาปัตยกรรมไทย กระทง บายศรี และสไบ ในโครงการประกอบด้วยพื้นที่สำคัญ ดังนี้
การจัดสรรพื้นที่ > ศูนย์การค้าไอคอนสยาม

ศูนย์การค้าไอคอนสยาม เป็นศูนย์การค้าในอาคารหลัก บริหารงานโดย บริษัท ไอคอนสยาม จำกัด ซึ่งกลุ่มสยามพิวรรธน์เป็นผู้ถือหุ้นใหญ่ ภายในพื้นที่ศูนย์การค้า ประกอบด้วยร้านค้าแฟชัน ร้านสินค้าเทคโนโลยี ร้านสินค้าเฟอร์นิเจอร์และของตกแต่งบ้าน ร้านอาหาร มีจุดเด่นบริเวณโถงกลางชั้น M จนถึงชั้น 2 ออกแบบโครงสร้างอาคารให้เป็นแบบ 2 อาคารขนานกันภายใต้อาคารหลักหลังเดียว โดยอาคารดังกล่าวเป็นที่ตั้งของร้านต่าง ๆ อาทิ เอชแอนด์เอ็ม และคาเฟ่ % อะราบิกา สาขาแรกในประเทศไทย รวมถึงมี ฟิตเนส เฟิร์สท์ คลับไอคอน สถานออกกำลังกายฟิตเนส เฟิร์สท์ สาขาใหญ่ที่สุดในทวีปเอเชีย นอกจากนี้อาคารฝั่งแม่น้ำเจ้าพระยา ยังมีจุดเด่นเป็นร้านแอปเปิลสโตร์สาขาแรกในประเทศไทย และเป็นสาขาที่สองในเอเชียตะวันออกเฉียงใต้ ต่อจากประเทศสิงคโปร์
ในส่วนโถงกลางบริเวณชั้น 3 ถึง 5 บริหารงานโดย บริษัท สยามพิวรรธน์ รีเทล โฮลดิ้ง จำกัด ประกอบด้วย
ไอคอนคราฟต์ แหล่งรวมงานหัตถศิลป์และนวัตศิลป์ฝีมือคนไทย โดยความร่วมมือกับกระทรวงพาณิชย์ กระทรวงวิทยาศาสตร์และเทคโนโลยี กระทรวงอุตสาหกรรม และสถาบันส่งเสริมศิลปหัตถกรรมไทย  (องค์การมหาชน)
ไอคอนแอคทีฟ แหล่งรวมร้านเครื่องกีฬา
ไอคอนเทค แหล่งรวมร้านไอที ซึ่งความพิเศษอยู่ที่ตัวร้านบางส่วนจะตั้งลอยบนใบบัวแยกขาดจากกัน โดยมีเส้นสายบัวค้ำฐานร้านที่ชั้น 3
ไอคอนวิลล์ แหล่งรวมสินค้าประเภทเครื่องประดับ, งานหัตถกรรม, สินค้าสุขภาพและความงาม รวมถึงร้านอาหารและคาเฟ่สำหรับครอบครัว
การจัดสรรพื้นที่ > ศูนย์การค้าไอคอนลักซ์

ศูนย์การค้าไอคอนลักซ์ เป็นอาคารศูนย์การค้าขนาดเล็กในอาคารหลักบริเวณฝั่งแม่น้ำเจ้าพระยา ภายในพื้นที่ศูนย์การค้า ประกอบด้วยร้านค้าสินค้าระดับหรูหรา ร้านค้าแฟชัน ร้านสินค้าเทคโนโลยี และห้องแสดงรถยนต์ โดยชั้นหลังคาของไอคอนลักซ์ซึ่งตั้งอยู่ด้านหน้าแอปเปิลสโตร์ เป็นที่ตั้งของไอคอนสยามพาร์ค ซึ่งเป็นสวนหย่อมและสวนประติมากรรมกลางแจ้ง โดยโครงการได้ออกแบบภูมิสถาปัตย์ในบริเวณนี้ร่วมกับแอปเปิล เพื่อเปิดหน้าร้านแอปเปิลสโตร์ให้มีความโดดเด่นกลางแม่น้ำเจ้าพระยา นอกจากนี้ไอคอนลักซ์ยังเป็นที่ตั้งของ "บลู บาย อลัง ดูคาส" ภัตตาคารอาหารฝรั่งเศสที่ได้รับดาวมิชลินหนึ่งดวง จากการจัดอันดับของมิชลินไกด์ ในปี พ.ศ. 2564 และ 2565 และเป็นหนึ่งในภัตตาคารดีที่สุดในเอเชีย
การจัดสรรพื้นที่ > ห้างสรรพสินค้า

ไอคอนสยามเป็นที่ตั้งของห้างสรรพสินค้าสยามทาคาชิมาย่า ห้างสรรพสินค้าในกลุ่มทาคาชิมาย่าสาขาแรกในประเทศไทย บริหารงานโดย บริษัท สยาม ทาคาชิมาย่า (ประเทศไทย) จำกัด ซึ่งกลุ่มทาคาชิมาย่าเป็นผู้ถือหุ้นใหญ่ มีพื้นที่ 36,000 ตารางเมตร โดยเป็นสาขานอกประเทศญี่ปุ่นที่มีขนาดพื้นที่ใหญ่ที่สุด ภายในนอกจากจะมีการแบ่งเป็นแผนกต่าง ๆ เช่นเดียวกับห้างสรรพสินค้าโดยทั่วไปแล้ว ยังมีศูนย์อาหารโรส ฟู้ด อเวนิว, ตลาดทากะ มาร์เช, นิโตริ และโซนรวมร้านอาหารเอเชีย โรส ไดน์นิ่ง อีกด้วย
การจัดสรรพื้นที่ > ซูเปอร์มาร์เก็ตและร้านอาหาร

ไอคอนสยามเป็นที่ตั้งของ เดียร์ ทัมมี ซูเปอร์มาร์เก็ตและฟู้ดมาร์เก็ตที่นำเสนอสินค้าและร้านอาหารระดับพรีเมียมบนพื้นที่ 2,000 ตารางเมตร เป็นการร่วมลงทุนระหว่างสยามพิวรรธน์และกูร์เม่ต์ เอเชีย ประกอบไปด้วยพื้นที่ 2 ส่วนหลัก ได้แก่ ซูเปอร์มาร์เก็ต และตลาดอาหาร
นอกจากนี้ไอคอนสยามยังมีโซนร้านอาหารอีกห้าส่วนหลัก ๆ ได้แก่
เดอะ วีรันดา เป็นพื้นที่ร้านอาหารระดับกลางถึงบน และบางร้านมีสาขาเดียวในประเทศไทย
สุขสยาม เป็นพื้นที่สำหรับนำเสนอผลิตภัณฑ์ ร้านอาหารไทยพื้นบ้านและวัฒนธรรมไทย ภายใต้การนำเสนอแบบสี่ภูมิภาคท้องถิ่น รวมถึงมีร้าน เซเว่น อีเลฟเว่น ร้านสะดวกซื้อรูปแบบพรีเมียมแห่งแรก
ไอคอนอีตส์ เป็นพื้นที่ร้านอาหารระดับกลาง
ไอคอน ไดนิ่ง รูม เป็นร้านอาหารระดับภัตตาคารจำนวน 5 ร้าน ซึ่งมีพื้นที่ส่วนหนึ่งเป็นพื้นที่นอกอาคาร สามารถรับลมและชมทิวทัศน์รอบแม่น้ำเจ้าพระยาได้
อลังการ เป็นพื้นที่ร้านอาหารและภัตตาคารระดับพรีเมียม ตกแต่งในแบบไทย ภายใต้กรอบเรื่องท้องนาและรวงข้าว
ในโซนอลังการนั้น ด้านบนเพดานฝั่งแม่น้ำเจ้าพระยา ยังมีประติมากรรม น้ำตกฝนทิพย์ ความสูง 15 เมตร จุดเด่นอยู่ที่การสลักฐานน้ำเป็นรูปทรงต่าง ๆ โดยส่วนบนสุดของประติมากรรมสลักเสมือนเป็นเลข ๙ ออกแบบโดย Ghesa Water & Art ที่ชั้นเดียวกันนั้นยังเป็นที่ตั้งของ ทัศนานคร เทอเรส พื้นที่ร้านอาหารมุมสูงริมแม่น้ำเจ้าพระยา ซึ่งประกอบไปด้วยภัตตาคารระดับไฟน์-ไดนิ่งและบาร์กึ่งเอาท์ดอร์สองร้านคือ ฮอบส์ และ ฟาลาเบลลาร์ ริเวอร์ฟร้อนท์ และ ภัตตาคารเกรท ฮาร์เบอร์ อินเตอร์เนชันแนล บุฟเฟต์ ภัตตาคารนานาชาติจากประเทศไต้หวัน บริหารงานโดย บริษัท ซีพี ไห่หลาย ฮาร์เบอร์ จำกัด ซึ่งเจริญโภคภัณฑ์อาหารหรือซีพีเอฟ เป็นผู้ถือหุ้นใหญ่ ร่วมกับกลุ่มทุนไห่หลายกรุ๊ป ของโหว ซี ฟง มหาเศรษฐีของไต้หวัน นอกจากนี้ในบริเวณใกล้เคียง ยังเป็นที่ตั้งของ สตาร์บัคส์ รีเสิร์ฟ เจ้าพระยา ริเวอร์ฟร้อนท์ ซึ่งเป็นหนึ่งในร้านสตาร์บัคส์ขนาดใหญ่ในประเทศไทย และเป็นร้านกาแฟเพื่อชุมชนแห่งที่สองของไทยต่อจากสาขาถนนหลังสวนด้วย